અમદાવાદમાં પ્રરપ્રાંતિયોમાં જે રીતે ગભરાટ ફેલાયો છે તેવો માહોલ સુરતમાં ઉભો ન થાય તે માટે સુરત પોલીસ કમિશ્નરે બુધવારે શહેરના ડાયમંડ, ટેકસટાઇલ, મજૂર સંગઠનો અને ધી સધર્ન ગુજરાત ચેમ્બર ઓફ કોમર્સના પદાધિકારીઓ સાથે મિટીંગ કરી હતી અને પરપ્રાંતીય લોકોની સલામતી માટે પોલીસ સાવચેતીના પગલાં ભરી રહી છે તેની માહિતી આપી હતી.કમિશ્નરે કહ્યું હતું કે સુરતમાં પરપ્રાંતીયોની સૌથી વધુ વસ્તી છે પણ અત્યારે સુરતમાં શાંતિ છે.છતા સાવચેતીના ભાગરૂપે તમામ પગલાં લેવામાં આવી રહ્યા છે. સંગઠનોના સુઝાવ પણ કમિશ્નરે સાંભળ્યા હતા.